Fudbalska reprezentacija Njemačke

**Njemačka nogometna reprezentacija** predstavlja Njemačku na nogometnim natjecanjima. To rade vrlo uspješno; muškarci su osvojili 3 Svjetska prvenstva u nogometu, a žene jedno. Na Olimpijskim igrama njemačke momčadi su nastupale također s uspjehom: Istočna Njemačka je osvojila 4 olimpijske medalje (zlato, srebro i dvije bronce), dok je Zapadna Njemačka osvojila jednu broncu. Njemački nogometni savez - DFB kontrolira cjelokupni nogomet u Njemačkoj, pa tako i ovu reprezentaciju.

Trenutačno, izbornik reprezentacije je Joachim Löw.

## Historija
Njemačka ima jednu od najuspješnijih nogometnih momčadi na svijetu. Osvojila je 3 Svjetska prvenstva, što znači da su ispred njih samo reprezentacija Brazila, koja je osvojila 5 SP-a. Isto tako, Nijemci su gubili 4 puta u finalima. Nisu nastupili samo na dva SP, ono početno u Urugvaju, te ono u Brazilu 1950. godine. Također su osvojili 3 Europska prvenstva u nogometu. Nisu se plasirali na samo jedno EP, ono 1968. godine.

## Rane godine
Između 1899. i 1901., odigralo se pet utakmica između Nijemaca i Engleza, koje su završavale visokim porazima Njemačke. 1900. se osnovao Njemački nogometni savez, a 5. travnja 1908. se održala i prva službena utakmica njemačke reprezentacije. Igrali su protiv Švicaraca, a ostalo je 5-3 za Švicarsku. Zanimljivo, igrače koji će nastupiti za Njemačku je birao Njemački nogometni savez, pošto nisu imali trenera!

Prvi trener je bio Otto Nerz, školski učitelj iz Mannheima. Vodio je reprezentaciju od 1923. do 1936. U svom prvom nastupu na Svjetskom prvenstvu završili su treći. Dvije godine poslije (1936.), kormilo reprezentacije je preuzeo Sepp Herberger.

Nakon Anschlussa 1938., austrijski igrači su počeli igrati za Njemačku. Na SP 1938., *miješana* Njemačka je izbačena već u grupnoj fazi natjecanja, i to se više nikada nije dogodilo. Nakon Drugog svjetskog rata, jedini protivnik koji je igrao protiv Nijemaca bila je irska reprezentacija. Kao izraz zahvale i poštovanja prema Ircima, čiji su dresovi zeleni, reprezentacija Zapadne Njemačke je izabrala zelenu boju za svoje gostujuće dresove.

## Poslije II. svjetskog rata
### Nogomet u Istočnoj Njemačkoj
Od 1949. do 1990., Istočna Njemačka je igrala kao zasebna momčad. Osvojili su zlatnu olimpijsku medalju na Igrama u Montrealu 1976. godine, srebro na Igrama u Moskvi 1988., te dvije bronce na Igrama u Tokiju 1964. te na Igrama u Minhenu 1972. godine.

### Čudo u Bernu
Nakon podjele Njemačke 1945., Zapadna Njemačka je prva okusila uspjeh na SP. Protiv mađarske reprezentacije, favorita SP-a, u grupnoj fazi je bilo čak 8-3 za Zapadne Nijemce. Ovaj uspjeh se naziva **Čudo u Bernu**. Ovaj uspjeh je izazvao euforiju u cijeloj poslijeratnoj Njemačkoj, te je igrao značajnu ulogu u obnavljanju ratom narušene države.

### Povijesni porazi: Gol na Wembleyu i Utakmica stoljeća
Nakon lošijih rezultata na SP-ima 1958. i 1962., kormilo je 1964. preuzeo Helmut Schön. Na SP-u u Engleskoj 1966., Zapadna Njemačka je stigla do finala protiv domaćina Engleza na Wembleyu. Gol Wolfganga Webera u zadnjem trenutku utakmice je odveo utakmicu u produžetke. No, u produžetcima, Geoff Hurst je dokrajčio posao s dva gola za Englesku, te tako postigao hat-trick. Prvi od ta dva gola je kontroverzan i danas. Ne zna se je li lopta prešla gol-liniju niti uz najmodernije današnje uređaje! Gol ili ne, Tofik Bahramov je signalizirao sucu da je bio gol... Istraživanje u Oxfordu 1995. je došlo do zaključka da je lopta *držala crtu*, tj. gola nije bilo! No, već spomenuti gol za izjednačenje Nijemaca je bio kontroverzan. Lopta je vidljivo udarila Nijemca u ruku, no sudac to nije vidio.

Utakmica stoljeća je bila u Meksiku 1970., u polufinalu SP-a. Nakon 90 minuta bilo je 1-1, a Franz Beckenbauer je pokazao lavlje srce, igrao je s pomaknutim ramenom. Utakmicu je dobila Italija s 4-3, a ostala je u sjećanju kao najuzbudljivija utakmica Svjetskih prvenstava ikad. Nijemci su osvojili treće mjesto pobijedivši meksičku reprezentaciju s 1-0. Gerd Müller je bio najbolji strijelac s 10 pogodaka.

### Osvojeno SP pred svojom publikom
1971. je Franz Beckenbauer postao kapetan i odveo je svoju reprezentaciju do osvajanja EP 1972., pobijedivši SSSR u finalu s 3-0. Potom, 1974., u finalu SP-a u SR Njemačkoj 1974., pala je i Nizozemska s 2-1.

Dvije utakmice na SP 1974. su bile kontroverzne za Zapadne Nijemce. Prvo su igrali Istočna Njemačka i Zapadna Njemačka, a Istok je pobijedio 1-0. Druga kontroverzna je bila finale protiv Nizozemaca i Johanna Cruyffa. Dosuđen je jedanaesterac za Nizozemsku nakon manje od minute. Ipak, Paul Breitner je zabio iz drugog jedanaesterca, a Gerd Müller u 45. minuti. Do kraja je ostalo tako, iako je trebalo biti barem 3-1, pošto je drugi Müllerov gol nepravedno poništen zbog zaleđa.

### Kasne 70-e i rane 80-e
To je bilo razdoblje neuspjeha. Nisu obranili nijednu titulu. Prvo im je Čehoslovačka oduzela EP 1976., a potom su vrlo rano izgubili od austrijske reprezentacije. Poslije toga, trener Schön je dao ostavku, a naslijedio ga je njegov bivši asistent Jupp Derwall.

S Derwallom je dobro krenulo. Osvojili su EP 1980. pobijedivši belgijske nogometaše s 2-1 u finalu. Na SP-u u Španjolskoj 1982., bili su viceprvaci na, blago rečeno, neobičan način. Izgubili su od Alžira 2-1, da bi se i s tim porazom kvalificirali dalje pobjedom od 1-0 protiv Austrije. Zanimljivo, jedino taj rezultat je pružao i Austriji i Nijemcima prolazak dalje... U polufinalu su prošli francusku reprezentaciju s 3-3 i jedanaestercima, nakon gubitka u produžetcima od 3-1! U finalu nisu mogli ništa raspoloženim Talijanima. Bilo je 3-1.

### Beckenbauer trijumfira kao trener
Nakon eliminacije u grupnoj fazi natjecanja na EP 1984., Derwall je dobio otkaz, a na njegovo mjesto došao je Franz Beckenbauer. Zapadna Njemačka je ponovno bila druga na SP 1986. Dobili su Francuze, da bi ih Diego Armando Maradona sam dobio u finalu. Ostalo je 3-2 za Argentince. Na EP 1988. su izgubili u polufinalu od Nizozemske, koja se tako osvetila za poraz u finalu SP 1974. U finalu, Marco van Basten je zabio nevjerojatan gol za pobjedu Nizozemske.

Predvođeni kapetanom Lotharom Matthäusom, na SP-u u Italiji 1990., na zadnjem nastupu prije ujedinjenja Njemačke, Zapadna Njemačka je postala prvak svijeta. Pobjeđivali su Jugoslaviju, UAE, Nizozemsku, Čehoslovačku i Engleze do finala s Argentincima. Jedini gol je zabio Andreas Brehme u 85. minuti iz jedanaesterca.

### Promjenjivi rezultati u 90-ima
Nakon osvojenog SP-a 1990., Beckenbauer je dao ostavku, a naslijedio ga je Berti Vogts. Nakon ujedinjenja, Istočnim Nijemcima je postal dozvoljeno nastupiti zajedno sa Zapadnim Nijemcima. Na EP-u 1992. su došli do finala, gdje ih je zaustavila danska reprezentacija s 2-0. Zanimljivo, Danci uopće nisu trebali nastupiti. Ostalo je prazno mjesto pošto je FIFA zabranila nastup Jugoslaviji zbog agresije na Hrvatsku. Na SP-u u SAD-u 1994. su izgubili u četvrtfinalu od bugarske reprezentacije s 2-1, i to nakon što je Njemačka povela s 1-0.

Osvojili su EP 1996. treći put pobijedivši Engleze na jedanaesterce (to postaje tradicija). Protiv Čeha u fianlu su gubili 1-0, no nakon izjednačenja, Oliver Bierhoff je zabio zlatni gol. Na SP-u u Francuskoj 1998., hrvatska nogometna reprezentacija ih je na putu do 3. mjesta svladala s 3-0 u četvrtfinalu!

### 21. stoljeće
Na EP 2000., Njemačka je imala jednu od najboljih reprezentacija svijeta. No, osramotili su se ispadanjem u grupnoj fazi, a Portugalci su ih sa svojom drugom momčadi osramotili s 3-0. Christopheru Daumu tada niti doping nije pomogao. Rudi Völler je preuzeo reprezentaciju tada.

Na SP-u u Japanu i Koreji 2002. su bili bezobrazni protiv Saudijaca. Isprašili su ih s 8-0! Potom su s tri uzastopne pobjede od 1-0 došli do finala. Tu su ih dočekali Brazilci i pobijedili s 2-0. Na tom natjecanju, Oliver Kahn je proglašen najboljim igračem turnira, prvi put u povijesti da je vratar dobio takvo priznanje.

Na EP 2004. nisu pobijedili nikoga, a Völler je dao ostavku odmah potom. Nakon odbijanja Otta Rehhagela i Ottmara Hitzfelda, na čelo je došao Jürgen Klinsmann, koji nikoga prije nije trenirao. Burno su reagirali svi mediji napadajući ***Klinsija***, ali je on ostao čvrsto na kormilu.

Na Svjetskom prvenstvu 2006. u Njemačkoj, pred domaćom publikom, Nijemci su osvojili treće mjesto.

Na Svjetskom prvenstvu 2014. u Brazilu, Nijemci su osvojili prvo mjesto.

## Učinak na Svjetskim prvenstvima
*Njemačka prije podjele*
* 1930. **nisu se natjecali**
* 1934. **3. mjesto**
* 1938. **Grupna faza**
*Zapadna Njemačka*
* 1950. **FIFA** nije dopustila natjecanje
* 1954. **Prvaci**
* 1958. **4. mjesto**
* 1962. **Četvrtfinale**
* 1966. **2. mjesto**
* 1970. **3. mjesto**
* 1974. **Prvaci**
* 1978. **2. faza natjecanja**
* 1982. **2. mjesto**
* 1986. **2. mjesto**
* 1990. **Prvaci**
*Ujedinjena Njemačka*
* 1994. **Četvrtfinale**
* 1998. **Četvrtfinale**
* 2002. **2. mjesto**
* 2006. **3. mjesto**
* 2010. **3. mjesto**
* 2014. **Prvaci**

## Učinak na Europskim prvenstvima
*Zapadna Njemačka*
* EP 1960. **Bez nastupa**
* EP 1964. **Bez nastupa**
* EP 1968. **Nisu se kvalificirali**
* EP 1972. **Prvaci**
* EP 1976. **2. mjesto**
* EP 1980. **Prvaci**
* EP 1984. **Grupna faza**
* EP 1988. **Polufinale**
*Ujedinjena Njemačka*
* EP 1992. **2. mjesto**
* EP 1996. **Prvaci**
* EP 2000. **Grupna faza**
* EP 2004. **Grupna faza**
* EP 2008. **2. mjesto**
* EP 2012. **3. mjesto**

## Učinak na Olimpijskim igrama
*Istočna Njemačka*
* Tokio 1964. - brončana medalja
* München 1972. - brončana medalja
* Montreal 1964. -zlatna medalja
* Moskva 1980. - srebrna medalja
*Zapadna Njemačka*
* Seul 1988. - brončana medalja
## Poznati igrači

Počasni kapetani (Ehrenspielführer) su Fritz Walter, Uwe Seeler, Franz Beckenbauer i Lothar Matthäus.

## Rekorderi
### Rekorderi po broju nastupa
NAPOMENA: * označava aktivne igrače.

### Rekorderi po broju zabijenih golova

## Treneri kronološki poredani

* Napomena: Zadnji put editirano 2. lipnja 2006.
## Zanimljivosti
* Njemačka reprezentacija nema fiksni stadion, već se oni mijenjaju, najčešće u smjeru kruga po zemljopisnoj karti.
* Boje dresa su se izmjenjivale tijekom povijesti. Od zelene iz poštovanja prema Ircima, do tmurne sive i crne. Čak se jednom pojavio i crveni.
* Gary Lineker, Englez je jednom rekao: Nogomet je predivna igra koju 22 ljudi igra i u kojoj Nijemci uvijek pobjeđuju.
* Od EP 1976., Nijemci nisu ispali na jedanaesterce. Naprotiv, Englezi tradicionalno gube od njih upravo na jedaneesterce.

## Trenutni sastav

## Postava na [[FIFA Svjetsko prvenstvo 2006|SP 2006.]]
Izbornik Jürgen Klinsmann je pozvao iduću momčad:

## Vanjske veze

* Statistike Njemačkog nogometnog saveza
* Vijesti o njemačkoj reprezentaciji na Svjetskom prvenstvu
* Novosti sa SP-a